title: Директива 2008/120/ЕО на Съвета от 18 декември 2008 година относно определяне на минималните стандарти за защита на свинете (кодифицирана версия)

text:
               18.2.2009

               BG

               Официален вестник на Европейския съюз

               L 47/5

      ДИРЕКТИВА 2008/120/ЕО НА СЪВЕТА

   от 18 декември 2008 година
   относно определяне на минималните стандарти за защита на свинете
   (кодифицирана версия)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейскатa общност, и по-специално член 37 от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Директива 91/630/ЕИО на Съвета от 19 ноември 1991 г. относно определяне на минималните стандарти за защита на свинете (2) е била неколкократно и съществено изменяна (3). С оглед постигане на яснота и рационалност посочената директива следва да бъде кодифицирана.

               (2)

               Повечето държави-членки са ратифицирали Европейската конвенция за защита на животните, отглеждани за селскостопански цели. Общността също така е одобрила тази конвенция с Решение 78/923/ЕИО на Съвета (4).

               (3)

               Директива 98/58/ЕО на Съвета от 20 юли 1998 г. относно защитата на животни, отглеждани за селскостопански цели (5) определя разпоредби на Общността, които се прилагат за всички животни, обект на развъждане, във връзка с изискванията за построяване на помещенията за животните, с условията за изолация, отопление и проветряване, както и с контрола на оборудването и инспекцията на животните. Следователно е необходимо тези области да се включат в настоящата директива, когато трябва да се определят по-конкретни изисквания.

               (4)

               Свинете, като живи животни, фигурират в списъка на продуктите, изброени в приложение I към Договора.

               (5)

               Отглеждането на свине е неразделна част от селското стопанство. То представлява източник на доходи за част от селскостопанското население.

               (6)

               Разликите, които могат да нарушат условията на конкуренция, възпрепятстват гладкото функциониране на общия пазар на свине и на продукти от свине.

               (7)

               Поради това е необходимо да се определят минимални общи стандарти за защита на свинете, отглеждани за разплод и за угояване, за да се гарантира рационалното развитие на производството.

               (8)

               Свинете следва да разполагат с околна среда, съответстваща на нуждата им от движение и природата им на „ровещи животни“. Силно ограниченото пространство, с което те разполагат, пречи на хуманното отношение към тях.

               (9)

               Когато свинете са предмет на групово отглеждане, следва да се вземат адекватни управленски мерки, които да осигурят защитата им и да подобрят хуманното отношение към тях.

               (10)

               Свинете майки обичат да имат социални отношения с други свине, при условие че разполагат със свобода на движение и с благоприятна заобикаляща среда. Следователно постоянното затваряне на свинете майки в ограничено пространство следва да се забрани.

               (11)

               Частичното отрязване на опашката, частичното подрязване и изваждане на зъбите могат да причинят на прасетата внезапна болка, която може да трае и по-дълго. Кастрирането може да причини дълготрайна болка, която е още по-силна, ако е налице разкъсване на тъкани. Поради това тези практики вредят на хуманното отношение към свинете, особено когато се извършват от некомпетентни и неопитни лица. Следователно трябва да бъдат определени правила с цел усъвършенстването на тези практики.

               (12)

               Следва да се поддържа равновесие между различните аспекти, които трябва да се отчитат, свързани с хуманното отношение към животните, по-специално от здравна, икономическа и социална гледна точка и в контекста на въздействието върху околната среда.

               (13)

               Необходимо е официалните служби, производителите, потребителите и други да бъдат информирани за развитието в тази област. Следователно Комисията, въз основа на становище на Европейската агенция за безопасност на храните, следва активно да продължава да извършва научни изследвания в областта на най-ефективната(те) система(и) за отглеждане на животни от гледна точка на хуманното отношение към животните; като има предвид, че следва съответно да се предвиди преходен период, който да даде възможност на Комисията да изпълни успешно таза задача.

               (14)

               За прилагането на настоящата директива следва да се приемат необходимите мерки, в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (6).

               (15)

               Настоящата директива не следва да засяга задълженията на държавите-членки относно сроковете за транспониране в националното право на директивите, които са посочени в приложение II, част Б,

         ПРИЕ НАСТОЯЩАТА ДИРЕКТИВА:
   Член 1
   Настоящата директива определя минималните стандарти на защита на свинете, отглеждани в затворено пространство за разплод и угояване.
   Член 2
   За целите на настоящата директива се прилагат следните определения:

               1.

               „свиня“ означава животно от рода на свинете, независимо от възрастта, отглеждано за разплод или за угояване;

               2.

               „нерез“ означава мъжка свиня, в полова зрялост, предназначена за разплод;

               3.

               „млада свиня“ означава женска свиня в полова зрялост, която не е раждала;

               4.

               „свиня“ означава женска свиня след първото раждане;

               5.

               „свиня майка“ означава женска свиня в периода от раждането до отбиването на прасенцата;

               6.

               „суха бременна свиня“ означава женска свиня в периода от отбиването на прасенцата до периода около раждането;

               7.

               „бозаещо прасе“ означава прасе в периода от раждането до отбиването;

               8.

               „подрастващо прасе“ означава небозаещо прасе на възраст до десет седмици;

               9.

               „прасе за угояване“ означава прасе на възраст над 10 седмици до клането или използването му за разплод;

               10.

               „компетентен орган“ означава органът, който е компетентен по смисъла на член 2, параграф 6 от Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (7).

         Член 3
   1.   Държавите-членки гарантират, че във всички свиневъдни обекти се спазват следните изисквания:

               а)

               всяко подрастващо прасе или прасе за угояване, при групово отглеждане, с изключение на женските свине след първо заплождане и на свинете майки, разполага със свободна площ, равна най-малко на:

                           Живо тегло (kg)

                           m2

                           не повече от 10

                           0,15

                           над 10, но не повече от 20

                           0,20

                           над 20, но не повече от 30

                           0,30

                           над 30, но не повече от 50

                           0,40

                           над 50, но не повече от 85

                           0,55

                           над 85, но не повече от 110

                           0,65

                           над 110

                           1,00

               б)

               общата повърхност на свободната подова площ, с която разполага всяка женска свиня след първо заплождане и всяка свиня майка, когато женските свине след първо заплождане и/или свинете майки съжителстват в група, трябва да бъде съответно най-малко 1,64 m2 и 2,25 m2. Когато тези животни се отглеждат в групи до шест животни, свободното подово пространство трябва да се увеличи с 10 %. Когато тези животни съжителстват в групи от 40 и повече животни, свободното подово пространство може да се намали с 10 %.

         2.   Държавите-членки гарантират, че подовете отговарят на следните изисквания:

               а)

               за женските свине след първо заплождане и за бременните свине майки: една част от площта, предвидена в параграф 1, буква б), равна най-малко на 0,95 m2 на женска свиня след първо заплождане и най-малко 1,3 m2 на свиня майка, трябва да има плътен гладък под, като не повече от 15 % от него да е с дренажни отвори;

               б)

               когато свинете се отглеждат групово в помещения с бетонен решетъчен под:

                           i)

                           максималната ширина на отворите трябва да бъде:

                                       —

                                       11 mm за бозаещите прасета,

                                       —

                                       14 mm за подрастващи прасета,

                                       —

                                       18 mm за прасетата за угояване,

                                       —

                                       20 mm за женски свине след първо заплождане и за свине майки;

                           ii)

                           минималната ширина на преградките трябва да бъде:

                                       —

                                       50 mm за бозаещите и отбитите прасета, и

                                       —

                                       80 mm за прасетата за угояване, за женските свине след първо заплождане и за свинете майки.

         3.   Държавите-членки гарантират, че построяването или монтирането на съоръжения, в които свинете майки и женските свине са вързани, е забранено. От 1 януари 2006 г. се забранява използването на въжета за връзване на свинете майки и женските свине.
   4.   Държавите-членки гарантират, че свинете майки и женските свине се отглеждат групово през период, който започва четири седмици след заплождането и приключва една седмица преди очакваното раждане. Стените на помещението, в което се намира групата, трябва да са дълги най-малко 2,8 m. Когато групата е по-малка от шест животни, ширината на стените на помещението, в което се намира, трябва да е най-малко 2,4 m.
   Чрез дерогация от разпоредбите, предвидени в първа алинея, свинете майки и женските свине, които се отглеждат в свиневъдни обекти с по-малко от десет свине майки, могат да бъдат настанявани в отделни боксове през периода съгласно тази алинея, при условие че могат лесно да се обръщат в бокса си.
   5.   Държавите-членки гарантират, че без да се засягат изискванията, предвидени в приложение I, що се отнася до групово отглежданите прасета, свинете майки и женските свине имат постоянен достъп до хранилките и поилките, отговарящи най-малко на съответните изисквания на посоченото приложение.
   6.   Държавите-членки гарантират, че системата на хранене на групово отглежданите свине майки и женските свине е замислена така, че всяка от тях да получава достатъчно количество храна, дори при наличие на други хранещи се животни.
   7.   Държавите-членки гарантират, че всички бременни свине майки и женски свине, след първо заплождане за да задоволят глада си и предвид необходимостта да дъвчат, се хранят по начин, който дава възможност всяко животно да получи достатъчно количество обемисти или богати на фибри храни, както и високоенергийни храни.
   8.   Държавите-членки гарантират, че прасетата, предназначени за групово отглеждане, които проявяват агресия, които са жертви на агресия или са болни или ранени, могат да бъдат временно преместени в индивидуален бокс. В този случай използваният бокс трябва да бъде достатъчно голям, за да позволява на животното да се обръща без затруднение, ако това не противоречи на изрични предписания от ветеринарен лекар.
   9.   Разпоредбите, предвидени в параграф 1, буква б), параграфи 2, 4 и 5, както и в последното изречение на параграф 8, се прилагат за всички новопостроени или преустроени свиневъдни обекти или, които за пръв път се пускат в действие, след 1 януари 2003 г. От 1 януари 2013 г. тези разпоредби се прилагат за всички свиневъдни обекти.
   Разпоредбите, предвидени в първа алинея от параграф 4, не се прилагат за свиневъдните обекти, които отглеждат по-малко от десет свине майки.
   Член 4
   Държавите-членки гарантират, че условията за отглеждането на свине са в съответствие с общите разпоредби, определени в приложение I.
   Член 5
   Разпоредбите, съдържащи се в приложение I, могат да бъдат изменяни в съответствие с процедурата, посочена в член 11, параграф 2, като се отчита научният прогрес.
   Член 6
   Държавите-членки следят:

               а)

               всяко лице, което използва или ангажира гледачи на свине, да се увери, че тези лица са получили необходимите инструкции и информация, свързани със съответните разпоредби на член 3 и на приложение I;

               б)

               да се организират подходящи курсове за обучение. Тези курсове трябва да бъдат съсредоточени върху аспектите, свързани с хуманното отношение към животните.

         Член 7
   1.   За предпочитане до 1 януари 2005 г. и при всички случаи до 1 юли 2005 г. Комисията представя на Съвета доклад, изготвен въз основа на становище на Европейската агенция за безопасност на храните. Докладът отчита социално-икономическите, санитарните последици, въздействието върху околната среда и различните климатични условия. Той взема под внимание и състоянието на техническото оборудване и системите за развъждане на прасета и обработка на месото, които могат да ограничат необходимостта от прибягване до хирургическо кастриране. При необходимост докладът се придружава от подходящи законодателни предложения относно значението на регламентацията за свободното пространство и видовете подово покритие върху хуманното отношение към подрастващите прасета и прасетата за угояване.
   2.   Най-късно до 1 януари 2008 г. Комисията представя на Съвета доклад, изготвен въз основа на становище на Европейската агенция за безопасност на храните.
   Докладът обхваща по специално:

               а)

               последиците от степента на натоварване при отглеждане, включително от размера на групата и методите на групиране на животните, от различните системи на отглеждане върху хуманното отношение при отглеждане на свине, включително и върху здравето им;

               б)

               въздействието на начина на проектиране на свиневъдните обекти и на различните видове подово покритие върху хуманното отношение при отглеждане на свине, включително и върху здравето им, като се вземат предвид различните климатични условия;

               в)

               рисковите фактори, свързани с отхапване на опашката и препоръките с оглед намаляването на необходимостта от отрязването ѝ;

               г)

               развитието на системите за групово отглеждане на бременните свине майки, като се вземат предвид едновременно патологичните, зоотехническите, физиологичните и етиологичните аспекти на различните системи и тяхното влияние върху здравето и околната среда, както и климатичните условия;

               д)

               оценката на необходимото пространство, включително зоната за оплождане за индивидуално настанените възрастни нерези за разплод;

               е)

               развитието на системите за свободно отглеждане на бременните свине майки и на свинете майки с бозаещи прасета, които да отговарят на нуждите им, без да се застрашава оцеляването на бозаещите прасета;

               ж)

               предвидимото отношение и поведение на потребителите към свинското месо в случай на различни нива на подобряване на хуманното отношение към животните;

               з)

               социално-икономическите последици от различните системи на отглеждане на прасетата и влиянието им върху икономическите партньори от Общността.

         При нужда докладът може да бъде придружен от подходящи законодателни предложения.
   Член 8
   1.   Държавите-членки гарантират, че инспекциите се извършват под отговорността на компетентния орган, с цел да се проверява спазването на разпоредбите на настоящата директива.
   Тези инспекции, които могат да се извършват в рамките на проверки за други цели, обхващат всяка година статистически представителна извадка за различните системи за отглеждане във всяка държава-членка.
   2.   Съгласно процедурата, посочена в член 11, параграф 2, Комисията съставя кодекс с правилата, приложими при извършване на инспекциите, предвидени в параграф 1 от настоящия член.
   3.   На всеки две години, до последния работен ден на месец април и за пръв път до 30 април 1996 г., държавите-членки информират Комисията за резултатите от инспекциите, извършени през последните две години, в съответствие с настоящия член, включително и за броя на извършените инспекции спрямо общия брой на свиневъдните обекти на територията им.
   Член 9
   За да бъдат внесени в Общността, животните от трети страни трябва да бъдат придружени от сертификат, издаден от компетентния орган на съответната страна, гарантиращ че са получили третиране поне равностойно на това на животните с произход от Общността, както е предвидено в настоящата директива.
   Член 10
   Когато е необходимо за еднаквото прилагане на настоящата директива, ветеринарните експерти от Комисията могат, в сътрудничество с компетентните органи, да извършват проверки на място. Лицата, извършващи тези проверки, прилагат специални мерки за лична хигиена, необходими, за да се изключи всякакъв риск от пренасянето на болести.
   Държавата-членка, на територията на която се извършва проверката, оказва пълно съдействие на експертите при изпълнение на задачите им. Комисията информира компетентния орган на държавата-членка за резултатите от извършените проверки.
   Компетентният орган на държавата-членка взима съответните мерки, които биха могли да се окажат необходими с оглед резултатите от проверката.
   По отношение на връзките с трети страни се прилагат разпоредбите на глава III от Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни (8).
   Общите правила за прилагането на настоящия член се приемат в съответствие с процедурата, посочена в член 11, параграф 2.
   Член 11
   1.   Комисията се подпомага от Постоянния комитет по хранителната верига и опазване здравето на животните, учреден с член 58 от Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (9), наричан по-долу „Комитет“.
   2.   Когато се прави позоваване на настоящия параграф, се прилагат членове 5 и 7 от Решение 1999/468/ЕО.
   Периодът, предвиден в член 5, параграф 6 от Решение 1999/468/ЕО, се определя на три месеца.
   Член 12
   Държавите-членки могат, при спазване на общите разпоредби на Договора, да прилагат на териториите си по-строги разпоредби за защита на свинете от тези, съдържащи се в настоящата директива. Те информират Комисията за всички такива мерки.
   Член 13
   Директива 91/630/ЕИО, изменена с директивите, посочени в приложение II, част А, се отменя, без да се засягат задълженията на държавите-членки относно сроковете за транспониране в националното право на директивите, които са посочени в приложение II, част Б.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение III.
   Член 14
   Настоящата директива влиза в сила на двадесетия ден след публикуването и в Официален вестник на Европейския съюз.
   Член 15
   Адресати на настоящата директива са държавите-членки.

      Съставено в Брюксел на 18 декември 2008 година.

            За Съвета

            Председател

         M. BARNIER

      (1)  ОВ C 146 Е, 12.6.2008 г., стр. 78.

      (2)  ОВ L 340, 11.12.1991 г., стр. 33.

      (3)  Вж. приложение II, част А.

      (4)  ОВ L 323, 17.11.1978 г., стp. 12.

      (5)  ОВ L 221, 8.8.1998 г., стр. 23.

      (6)  ОВ L 184, 17.7.1999 г., стр. 23.

      (7)  ОВ L 224, 18.8.1990 г., стp. 29.

      (8)  ОВ L 268, 24.9.1991 г., стp. 56.

      (9)  ОВ L 31, 1.2.2002 г., стр. 1.

      ПРИЛОЖЕНИЕ I
      ГЛАВА I
      ОБЩИ УСЛОВИЯ
      Освен съответните разпоредби от приложението към Директива 98/58/ЕО, се прилагат следните изисквания:

                  1.

                  В частта от сградата, в която се отглеждат прасетата, следва да се избягват нивата на непрекъснат шум, над 85 dB, както и всеки постоянен или внезапен шум.

                  2.

                  Прасетата трябва да бъдат изложени на светлина, не по-слаба от 40 lux най-малко осем часа на ден.

                  3.

                  Помещението, в което се отглеждат свине, трябва да бъде построено така, че да позволява на животните:

                              —

                              да имат достъп до място за лежане, удобно от физическа и термична гледна точка, подходящо дренирано и чисто, което позволява всички животни да лежат едновременно,

                              —

                              да си почиват и да стават нормално,

                              —

                              да виждат други прасета; все пак през седмицата, преди предвиденото раждане, и по време на раждането свинете майки и женските свине след първо заплождане могат да бъдат отделени от другите.

                  4.

                  Без да се засяга член 3 параграф 5, свинете трябва да имат постоянен достъп до достатъчно количество материали, позволяващи характерните за тях дейности, като слама, сено, дървесина, дървени стърготини, гъбен компост, торф или смес от такива материали, при условие че не застрашават здравето им.

                  5.

                  Подовете трябва да бъдат равни, но не хлъзгави, за да не се наранят прасетата и трябва да бъдат проектирани, конструирани и поддържани по начин, изключващ нараняване или страдание на свинете. Те трябва да са съобразени с размера и теглото на свинете и, при липса на постеля, да имат твърда, равна и стабилна повърхност.

                  6.

                  Всички свине трябва да бъдат хранени най-малко веднъж дневно. Когато свинете се хранят групово и не ползват хранене ad libitum или автоматична система, която захранва всяко животно, всяка свиня трябва да има достъп до храната едновременно с останалите животни в групата.

                  7.

                  Всички свине на възраст над две седмици трябва да имат постоянен достъп до прясна вода в достатъчно количество.

                  8.

                  Забраняват се всички процедури, предназначени за намеса, несвързани с диагностични или с терапевтични цели или такива за идентифициране на прасетата съгласно действащото законодателство, които причиняват наранявания или загуба на чувствителна част от тялото или промяна на костната им структура, освен в случаите, изброени по-долу:

                              —

                              равномерно скъсяване на третите резци на бозаещите прасета чрез изпиляване или подрязване се разрешава до седмия ден след раждането им и трябва да се остави гладка и цяла повърхност. При необходимост бивните на нерезите могат да бъдат скъсени, за предотвратяване наранявания на други животни или по съображения за сигурност,

                              —

                              купиране на част от опашката,

                              —

                              кастриране на мъжки свине без разкъсване на тъканите,

                              —

                              поставяне на халка на зурлата се разрешава само когато свинете се отглеждат на открито и в съответствие с националното законодателство.

            Купирането на опашката и скъсяване на третите резци не трябва да бъдат осъществявани рутинно, а само когато съществуват доказателства, че е наранено вимето на свинете майки или ушите и опашките на други свине. Преди извършването на такива процедури трябва да се вземат други мерки с цел да се предотврати отхапване на опашките и други вредни навици, като се имат предвид жизнената среда и гъстотата на отглеждане. Поради тази причина ако условията на околната среда или системите на управление на свиневъдните обекти не са подходящи, те трябва да бъдат променени.
      Описаните по-горе процедури се извършват само от ветеринарен лекар или от обучено лице по смисъла на член 6 и което има достатъчен опит при прилагането на съответните техники с подходящи средства и в хигиенични условия. Ако кастрацията или купирането на част от опашката се извършват след седмия ден след раждането, ветеринарният лекар трябва да направи анестезия и аналгезия и вземе мерки за предотвратяване на прояви на извратен апетит и агресия.
      ГЛАВА II
      СПЕЦИАЛНИ РАЗПОРЕДБИ ЗА РАЗЛИЧНИТЕ КАТЕГОРИИ СВИНЕ
      А.   Нерези
      Боксовете за нерези трябва да бъдат разположени и конструирани така, че да се позволява животните да се обръщат свободно, да се чуват, виждат и подушват помежду си. Подът, за възрастен нерез, свободен от каквито и да е препятствия по него, трябва да бъде най-малко 6 m2.
      Когато в боксовете се извършва и естествено заплождане, площта за един възрастен нерез трябва да е най-малко 10 m2 и боксът трябва да бъде свободен от всякакви препятствия.
      Б.   Свине майки и женски свине след първо заплождане

                  1.

                  Трябва да се вземат мерки за намаляване на агресията в групите.

                  2.

                  Бременните свине майки и женските свине след първо заплождане трябва да бъдат третирани срещу екто- и ендопаразити. Преди настаняването в родилните боксове, бременните свине майки и женските свине след първо заплождане трябва да се изкъпват добре.

                  3.

                  През седмицата, предшестваща очакваното раждане, свинете майки и женските свине след първо заплождане трябва да имат осигурени достатъчно количество подходящ материал за подготовка на място за раждане, освен ако това е невъзможно поради вида на използваната в стопанството система за отвеждане на отпадъците.

                  4.

                  Зад свинята майка или женската свиня след първо заплождане трябва да бъде подготвено свободно пространство, за да се даде възможност за раждане по естествен път или за такова с помощта на ветеринарен лекар.

                  5.

                  Родилните боксове, в които свинете майки могат свободно да се движат, трябва да бъдат снабдени със съоръжения за предпазване на новородените прасенца, като например парапети.

            В.   Бозаещи прасета

                  1.

                  Една част от общата площ на пода, достатъчна, за да позволява на животните да си почиват едновременно, трябва да бъде твърда или с подово покритие, покрита с постеля от слама или друг подходящ материал.

                  2.

                  Когато се използва родилен бокс, прасетата трябва да разполагат с достатъчно пространство, за да сучат без затруднение.

                  3.

                  Нито едно бозаещо прасе не трябва да бъде отбивано от майката преди да е навършило 28 дни, освен в случаите, когато продължаването на бозаенето нарушава хуманното отношение или уврежда здравето на свинята майка или на прасето.
                  Въпреки това, бозаещите прасета могат да бъдат отбивани до седем дни по-рано, ако се преместят в специализирани помещения, основно почистени и дезинфекцирани преди вкарването на новата група и изолирани от помещенията, в които се отглеждат свинете майки, с цел да се намали, доколкото е възможно, риска от предаване на болести на бозаещите прасета.

            Г.   Подрастващи прасета и прасета за угояване

                  1.

                  Когато прасетата се отглеждат в групи, трябва да се вземат мерки за избягване на прояви на агресия, които са извън нормалното поведение.

                  2.

                  Следва да се отглеждат в групи и да се избягва смесването им. Ако трябва да се смесват прасета, които не се познават, това трябва да се направи от най-ранната им възраст, по възможност преди или най-късно до една седмица след отбиването им. В този случай следва да им се осигурят достатъчно възможности да избягат и да се скрият от другите прасета.

                  3.

                  Когато се установят признаци на ожесточени прояви на агресия, незабавно се търсят причините и се вземат адекватни мерки, например да се осигурят големи количества слама на животните, ако е възможно, или други материали, даващи възможност за извършване на характерните за тях дейности. Застрашените или особено агресивните животни трябва да се държат отделно от групата.

                  4.

                  Използването на транквиланти с цел улесняване на смесването на групите трябва да става по изключение и единствено след консултация с ветеринарен лекар.

      ПРИЛОЖЕНИЕ II
      ЧАСТ A
      Отменената директива и списък на нейните последователни изменения
      (посочени в член 13)

                  Директива 91/630/ЕИО на Съвета
                  (ОВ L 340, 11.12.1991 г., стр. 33)

                  Директива 2001/88/ЕО на Съвета
                  (ОВ L 316, 1.12.2001 г., стр. 1)

                  Директива 2001/93/ЕО на Комисията
                  (ОВ L 316, 1.12.2001 г., стр. 36)

                  Регламент (ЕО) № 806/2003 на Съвета
                  (ОВ L 122, 16.5.2003 г., стр. 1)

                  Единствено точка 26 от приложение III

            ЧАСТ Б
      Срокове за транспониране в националното право
      (посочени в член 13)

                  Директиви

                  Срок за транспониране

                  91/630/ЕИО

                  1 януари 1994 г.

                  2001/88/ЕО

                  1 януари 2003 г.

                  2001/93/ЕО

                  1 януари 2003 г.

      ПРИЛОЖЕНИЕ III
      ТАБЛИЦА НА СЪОТВЕТСТВИЕТО

                  Директива 91/630/ЕИО

                  Настоящата директива

                  Членове 1 и 2

                  Членове 1 и 2

                  Член 3, уводни думи

                  —

                  Член 3, точка 1

                  Член 3, параграф 1

                  Член 3, точка 2

                  Член 3, параграф 2

                  Член 3, точка 3

                  Член 3, параграф 3

                  Член 3, точка 4, буква a)

                  Член 3, параграф 4, първа алинея

                  Член 3, точка 4, буква б)

                  Член 3, параграф 4, втора алинея

                  Член 3, точка 5

                  Член 3, параграф 5

                  Член 3, точка 6

                  Член 3, параграф 6

                  Член 3, точка 7

                  Член 3, параграф 7

                  Член 3, точка 8

                  Член 3, параграф 8

                  Член 3, точка 9

                  Член 3, параграф 9

                  Член 4, параграф 1, първа алинея

                  Член 4

                  Член 4, параграф 1, втора алинея

                  —

                  Член 4, параграф 2

                  —

                  Член 5

                  Член 5

                  Член 5a, уводни думи

                  Член 6, уводни думи

                  Член 5a, точка 1

                  Член 6, буква а)

                  Член 5a, точка 2

                  Член 6, буква б)

                  Член 6

                  Член 7

                  Член 7

                  Член 8

                  Член 8

                  Член 9

                  Член 9

                  Член 10

                  Член 10

                  Член 11

                  Член 11, параграф 1

                  —

                  Член 11, параграф 2

                  Член 12

                  —

                  Член 13

                  —

                  Член 14

                  Член 12

                  Член 15

                  Приложение

                  Приложение I

                  —

                  Приложение II

                  —

                  Приложение III


title: Директива 2005/10/ЕО на Комисията от 4 февруари 2005 година за определяне на методи за вземане на проби и методи за анализ за официалния контрол върху нивата на бензо(а)пирен в храните (текст от значение за ЕИП)

text:
               13/ 48

               BG

               Официален вестник на Европейския съюз

               209

         32005L0010

               L 034/15

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2005/10/ЕО НА КОМИСИЯТА

   от 4 февруари 2005 година
   за определяне на методи за вземане на проби и методи за анализ за официалния контрол върху нивата на бензо(а)пирен в храните
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 85/591/EИО на Съвета от 20 декември 1985 г. за въвеждане на методи на Общността за вземане на проби и анализ за контрола на храните, предназначени за консумация от човека (1), и по-специално член 1 от нея,
   като има предвид, че:

               (1)

               Регламент (ЕО) № 466/2001 на Комисията от 8 март 2001 г. за определяне на максимално съдържание на някои замърсители в храните (2) установява максимално допустимите нива на бензо(а)пирен и прави позоваване на мерките, определящи методите за вземане на проби и анализ, които следва да се използват.

               (2)

               Директива 93/99/ЕИО на Съвета от 29 октомври 1993 г. относно допълнителните мерки, свързани с официалния контрол върху храните (3), въвежда система от стандарти за качество за лабораториите, натоварени от държавите-членки с официалния контрол на храните.

               (3)

               Изглежда необходимо да се определят общи критерии, с които да се съобразяват методите за анализ, с цел да се гарантира, че лабораториите, отговорни за контрола, използват методи за анализ със сравними нива на действие. От основно значение е също резултатите от анализа да се отчитат и тълкуват по еднообразен начин с оглед осигуряване на хармонизиран подход за целите на официалния контрол. Тези правила за тълкуване се прилагат за резултати от анализ, получени от пробата за официален контрол. В случай на анализ за защитни или арбитражни цели се прилагат националните правила.

               (4)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Държавите-членки предприемат всички мерки, необходими, за да гарантират, че вземането на проби за официален контрол на нивата за бензо(а)пирен в храните се извършва в съответствие с методите, описани в приложение I към настоящата директива.
   Член 2
   Държавите-членки предприемат всички мерки, необходими, за да гарантират, че подготовката на пробите и методите за анализ за целите на официалния контрол върху нивата на бензо(а)пирен в храните съответстват на критериите, описани в приложение II към настоящата директива.
   Член 3
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива в срок от 12 месеца след публикуването ѝ. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Адресати на настоящата директива са държавите-членки.

      Съставено в Брюксел на 4 февруари 2005 година.

            За Комисията

         Markos KYPRIANOU

            Член на Комисията

      (1)  ОВ L 372, 31.12.1985 г., стр. 50. Директива, изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).

      (2)  ОВ L 77, 16.3.2001 г., стр. 1. Регламент, последно изменен с Регламент (ЕО) № 208/2005 (ОВ L 34, 8.2.2005 г., стр. 3).

      (3)  ОВ L 290, 24.11.1993 г., стр. 14. Директива, изменена с Регламент (EО) № 1882/2003.
   ПРИЛОЖЕНИЕ I
   МЕТОДИ ЗА ВЗЕМАНЕ НА ПРОБИ ЗА ОФИЦИАЛЕН КОНТРОЛ ВЪРХУ НИВАТА НА БЕНЗО(А)ПИРЕН В ХРАНИТЕ
   1.   Цел и обхват
   Пробите, предназначени за официални проверки на нивата на бензо(а)пирен в храните, се вземат съгласно методите, описани по-долу. Сборните проби, получени по такъв начин, се считат за представителни за партидите. Съответствието с максимално допустимите нива, определени в Регламент (EО) № 466/2001, се установява въз основа на нивата, определени в лабораторните проби.
   2.   Определения
   „Партида“: разпознаваемо количество хранителни стоки, доставени по едно и също време и определени от официално лице като стоки с общи характеристики, като например, произход, разновидност, тип на опаковката, производител, изпращач или маркировки.
   „Подпартида“: е точно определено количество от партида с цел прилагане на метода за вземане на проби от това определено количество; всяка подпартида трябва да бъде физически разделима и разпознаваема.
   „Единична проба“: количество материал, взет от едно място в партидата или подпартидата.
   „Обща проба“: комбинираното общо количество от всички единични проби, взети от партидата или подпартидата.
   „Лабораторна проба“: проба, предназначена за лабораторията.
   3.   Общи разпоредби
   3.1.   Персонал
   Вземането на проби се извършва от оторизирано лице, определено от държавите-членки.
   3.2.   Материал, който ще служи за проба
   От всяка партида, която ще се изследва, се взема проба поотделно.
   3.3.   Предпазни мерки, които следва да се вземат
   По време на вземането на проби и подготовката на пробите се предприемат необходимите предпазни мерки за избягване на всякакви промени, които биха повлияли върху съдържанието на бензо(а)пирен, биха въздействали неблагоприятно върху аналитичното определяне или биха направили общите проби непредставителни.
   3.4.   Единични проби
   По възможност единичните проби трябва да се вземат от различни места, разпределени равномерно по цялата партида или подпартида. Отклонението от тази процедура трябва да се запише в протокола.
   3.5.   Подготовка на общата проба
   Общата проба се прави, като се обединят всички единични проби. Тази обща проба се хомогенизира в лабораторията, освен ако това е несъвместимо с изпълнението на точка 3.6.
   3.6.   Двойни лабораторни проби
   Двойни лабораторни проби за целите на официалния контрол за търговски (защитни) и арбитражни цели се вземат от хомогенизираната обща проба, освен ако това не противоречи на правилата за вземане на проби в държавите-членки.
   3.7.   Пакетиране и предаване на проби
   Всяка проба се поставя в чист контейнер от инертен материал, който предлага достатъчна защита срещу замърсяване и повреда при транзит. Предприемат се всички необходими предпазни мерки, за да се избегне промяна в състава на пробата, каквато би могла да възникне при транспорт или съхранение.
   3.8.   Запечатване и етикетиране на проби
   Всяка проба, взета за официална употреба, се запечатва в мястото на вземането ѝ и се обозначава съгласно правилата на държавата-членка.
   Съхранява се протокол за всяко вземане на проби, което позволява всяка партида да бъде определена еднозначно и показва датата и мястото на вземане на проби, заедно с всякаква допълнителна информация, която би била от помощ за аналитика.
   4.   Планове за вземане на проби
   Прилаганият метод за вземане на проби гарантира, че общата проба е представителна за партидата, която се контролира.
   4.1.   Брой единични проби
   В случая на масла, за които се приема, че е извършена хомогенна дистрибуция на бензо(а)пирена при дадена партида, е достатъчно да се вземат три единични проби от всяка партида, за да се получи общата проба. Дава се указание за номера на партидата. За маслиново масло и масло от кюспе на маслини е дадена по-нататъшна информация в Регламент (EО) № 1989/2003 на Комисията (1).
   За другите продукти минималният брой единични проби, които се вземат от партида, е даден в таблица 1. Единичните проби са с аналогично тегло, не по-малко от 100 g всяка, което води до обща проба, не по-малка от 300 g (виж точка 3.5).
   ТАБЛИЦА 1
   Минимален брой единични проби, които следва да се вземат от партида

               Тегло на партидата (в кг)

               Минимален брой единични проби, които следва да се вземат

               < 50

               3

               от 50 до 500

               5

               > 500

               10

         Ако партидата се състои от индивидуални опаковки, броят на опаковките, които трябва да се вземат, за да се направи общата проба, е даден в таблица 2.
   ТАБЛИЦА 2
   Брой опаковки (единични проби), който трябва да се вземат, за да се направи общата проба, ако партидата се състои от индивидуални опаковки

               Брой опаковки или единици в партидата или подпартидата

               Брой опаковки или единици, които трябва да се вземат

               от 1 до 25

               1 опаковка или единица

               от 26 до 100

               Около 5 %, поне 2 опаковки или единици

               > 100

               Около 5 %, максимум 10 опаковки или единици

         4.2.   Вземане на проби в етапа на продажбата на дребно
   Вземането на проби от храни в етапа на продажбата на дребно трябва да се прави, когато това е възможно, в съответствие с горепосочените разпоредби за вземане на проби. Когато това не е възможно, могат да се използват други ефективни процедури за вземане на проби в етапа на продажбата на дребно, при условие че те осигуряват достатъчна представителност за партидата, от която се вземат.
   5.   Съответствие на партидата или подпартидата със спецификацията
   Контролната лаборатория анализира лабораторната мостра за целите на официалния контрол, като прави и втори анализ в случаите, когато полученият резултат от първия анализ е с 20 % под или над максимално допустимите нива, и в тези случаи се изчислява средната стойност на резултатите.
   Партидата се приема, ако резултатът от първия анализ, или когато е бил необходим втори анализ, средната стойност не превишава съответната норма (определена в Регламент (EО) № 466/2001), като се отчитат неопределеността на измерването и корекцията за аналитичен добив.
   Партидата не съответства на максималното ниво (определено в Регламент (EО) № 466/2001), ако резултатът от първия анализ, или когато е бил необходим втори анализ, средната стойност превишава максималното ниво извън разумното съмнение, като се отчитат неопределеността на измерването и корекцията за аналитичен добив.

      (1)  ОВ L 295, 13.11.2003 г., стр. 57.
   ПРИЛОЖЕНИЕ II
   ПОДГОТОВКА НА ПРОБАТА И КРИТЕРИИ ЗА МЕТОДИ ЗА АНАЛИЗ, ИЗПОЛЗВАНИ ПРИ ОФИЦИАЛНАТА ПРОВЕРКА НА НИВАТА НА БЕНЗО(А)ПИРЕН В ХРАНИТЕ
   1.   Предпазни мерки и общи съображения за бензо(а)пирен в проби от храни
   Основното изискване е да се получи представителна и хомогенна лабораторна мостра без въвеждане на второстепенно замърсяване.
   Аналитикът трябва да осигури тези проби да не се замърсяват по време на подготовката им. Контейнерите за тях трябва да се изплакнат с ацетон или хексан (p.A., технически HLPC или еквивалент) с висока чистота преди употребата им, за да се намали до минимум рискът от замърсяване. По възможност апаратурата, която влиза в контакт с пробата, трябва да е направена от инертни материали, като алуминий, стъкло или полирана неръждаема стомана. Трябва да се избягват пластмаси, като например, полипропилен, PTFE и т.н., тъй като пробата за анализ може да абсорбира тези материали.
   Целият материал за проби, получен от лабораторията, трябва да се използва за подготовката на материала за изпитване. Само много добре хомогенизираните проби дават възпроизводими резултати.
   Съществуват много добри процедури за подготовка на пробите, които може да се използват.
   2.   Обработка на пробата, приета в лабораторията
   Смелете фино (когато е уместно) и много добре размесете общата проба с помощта на процес, при който е доказано, че се постига пълна хомогенизация.
   3.   Подразделяне на проби за целите на официалния контрол и за защитни цели
   Точни копия проби за целите на официалния контрол, за търговски (защитни) и арбитражни цели се вземат от хомогенизирания материал, ако това не противоречи на правилата за вземане на проби на държавите-членки.
   4.   Метод на анализ, който трябва да се използва от лабораторията и изисквания за лабораторен контрол
   4.1.   Определения
   Част от най-често използваните определения, необходими за лабораторията, са дадени по-долу:

                  r

               =

               Повторяемост, стойността, под която с определена вероятност (обикновено 95 %) може да се очаква, че попада абсолютната разлика между два единични резултата от изпитвания при повторяеми условия (т.е. същата проба, същия оператор, същата апаратура, в рамките на кратки периоди от време), и следователно r = 2.8 × sr.

                  sr

               =

               стандартно отклонение, изчислено от резултатите, получени при повторяеми условия.

                  RSDr

               =

               относително стандартно отклонение, изчислено от резултатите, получени при повторяеми условия

                  R

               =

               Възпроизводимост, стойността, под която с определена вероятност (обикновено 95 %) може да се очаква, че попада абсолютната разлика между два единични резултата от изпитването на проби при възпроизводими условия (т.е. идентичен материал, получен от оператори в различни лаборатории, използващи стандартизирания метод за изпитване); R = 2.8 × sR

                  sR

               =

               стандартно отклонение, изчислено от резултатите, получени при възпроизводими условия.

                  RSDR

               =

               относително стандартно отклонение, изчислено от резултатите, получени при възпроизводими условия,, къдетое средният резултат от всички лаборатории и проби.

                  HORRATr

               =

               наблюдаваната RSDr, разделена на стойността на RSDr, получена от уравнението на Хорвиц (1), като се приема, че r = 0.66R.

                  HORRATR

               =

               наблюдаваната RSDR стойност, разделена на стойността на RSDR, изчислена от уравнението на Хорвиц.

                  U

               =

               разширената неопределеност, като се използва коефициент на покритие 2, който дава степен на доверие приблизително 95 %.

         4.2.   Общи изисквания
   Методите за анализ, използвани за целите на контрола върху храните, трябва да съответстват на точки 1 и 2 от приложението към Директива 85/591/ЕИО на Съвета.
   4.3.   Специфични изисквания
   Когато няма специфични методи за определяне на бензо(а)пирена в храните, определени на общностно равнище, лабораториите могат да изберат който и да е валидиран метод, при условие че избраният метод отговаря на критериите за действие, посочени в таблицата. Валидирането в идеалния случай включва удостоверен референтен материал.
   ТАБЛИЦА
   Критерии за действие за методи за анализ на бензо(a)пирен

               Параметър

               Стойност/коментар

               Приложимост

               Храните, посочени в Регламент (EО) № …./2005

               Граница на откриване

               Не повече от 0,3 μg/кг

               Граница на количествено определяне

               Не повече от 0,9 μg/кг

               Прецизност

               Стойности на HORRATr или HORRATR, по-малки от 1.5 в изпитанието за съвместно узаконяване

               Аналитичен добив

               50 % — 120 %

               Специфичност

               Свободен от матрични или спектрални намеси, проверка на положително откриване

         4.3.1.   Критерии на действието — подход чрез функция на неопределеност
   За да се определи пригодността на метода за анализ, лабораторията може също така да използва подход на неопределеност. Лабораторията може да използва метод, който да даде резултати в рамките на максимален стандарт неопределеност. Максималната стандартна неопределеност може да се изчисли чрез следната формула:

   където:

                  Uf

               е максималната стандартна неопределеност

                  LOD

               е границата на откриване на метода

                  C

               е концентрацията

         Ако един аналитичен метод осигурява резултати от измервания с неопределеност, по-малка от максималната стандартна неопределеност, методът ще бъде еднакво подходящ спрямо онзи, който отговаря на характеристиките за представяне, дадени в таблицата.
   4.4.   Изчисляване на аналитичния добив и отчет на резултатите
   Аналитичният резултат трябва да се отчита със или без корекция за аналитичен добив. Начинът на отчет и нивото на аналитичен добив трябва също да се отчитат. Резултатът от анализа, коригиран за аналитичен добив, се използва за проверка на съответствието (виж приложение I, точка 5).
   Аналитикът трябва да вземе под внимание Доклада на Европейската комисия за връзката между резултатите от анализа, неопределеността на измерването, коефициентите на аналитичен добив и разпоредбите на законодателството на ЕС за храните (2).
   Аналитичният резултат трябва да се отчете като x +/– U, където x е резултатът от анализа, а U е неопределеността на измерването.
   4.5.   Лабораторни стандарти за качество
   Лабораториите трябва да отговарят на изискванията на Директива 93/99/ЕИО.
   4.6.   Други съображения за анализа
   Изпитване за експертност
   Участие в подходящи схеми за изпитване на експертност, които са съобразени с Международния хармонизиран протокол за изпитване на експертност в (химически) аналитични лаборатории (3), разработен под егидата на IUPAC/ISO/AOAC.
   Вътрешен контрол на качеството
   Лабораториите трябва да са в състояние да докажат, че имат действащи процедури за вътрешен контрол на качеството. Примери за такива са „ISO/AOAC/IUPAC Насоки за вътрешен контрол на качеството в лаборатории за аналитична химия“ (4).
   ПОЗОВАВАНИЯ

               1.

               W. Horwitz, „Evaluation of Analytical Methods for Regulation of Foods and Drugs“, Anal. Chem., 1982, 54, 67A-76A.

               2.

               European Commission Report on the relationship between analytical results, the measurement of uncertainty, recovery factors and the provisions in EU food legislation, 2004.
               (http://europa.eu.int/comm/food/food/chemicalsafety/contaminants/index_en.htm).

               3.

               ISO/AOAC/IUPAC International Harmonised Protocol for Proficiency Testing of (Chemical) Analytical Laboratories, Edited by M. Thompson and R. Wood, Pure Appl. Chem., 1993, 65, 2123-2144 (Публикуван също в J. AOAC International, 1993, 76, 926).

               4.

               ISO/AOAC/IUPAC International Harmonised Guidelines for Internal Quality Control in Analytical Chemistry Laboratories, Edited by M. Thompson and R. Wood, Pure Appl. Chem., 1995, 67, 649-666.


title: Директива 2008/14/ЕО на Комисията от 15 февруари 2008 година за изменение на Директива 76/768/ЕИО на Съвета относно козметичните продукти с цел адаптиране на приложение III към нея към техническия напредък (Текст от значение за ЕИП)

text:
               16.2.2008

               BG

               Официален вестник на Европейския съюз

               L 42/43

      ДИРЕКТИВА 2008/14/ЕО НА КОМИСИЯТА

   от 15 февруари 2008 година
   за изменение на Директива 76/768/ЕИО на Съвета относно козметичните продукти с цел адаптиране на приложение III към нея към техническия напредък
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметични продукти (1), и по-специално член 8, параграф 2 от нея,
   като има предвид, че:

               (1)

               Директива 76/768/ЕИО забранява употребата в козметични продукти на вещества, класифицирани като канцерогенни, мутагенни или токсични за репродукцията (наричани по-долу КМР), от категория 1, 2 и 3, в приложение I към Директива 67/548/ЕИО на Съвета от 27 юни 1967 г. за сближаването на законовите, подзаконовите и административните разпоредби относно класификацията, опаковането и етикетирането на опасни вещества (2). Обаче употребата на вещества, класифицирани в категория 3 съгласно Директива 67/548/ЕИО, може да бъде разрешена при условие, че има оценка и одобрение от Научния комитет по потребителски продукти (НКПП).

               (2)

               Доколкото НКПП счита, че глиоксалът, вещество класифицирано като КМР от категория 3 в приложение I към Директива 67/548/ЕИО, носи незначителен риск при наличие до 100 ppm в козметичните продукти, приложение III към Директива 76/768/ЕИО трябва да бъде съответно изменено.

               (3)

               Директива 76/768/ЕИО следва да бъде съответно изменена.

               (4)

               За да осигури плавно преминаване от съществуващите формули на козметичните продукти към формули, които да отговарят на изискванията, посочени в настоящата директива, е необходимо да се предвидят целесъобразни преходни периоди.

               (5)

               Мерките, предвидени в настоящата директива, са в съответствие със становището на Постоянния комитет по козметични продукти,

         ПРИЕ НАСТОЯЩАТА ДИРЕКТИВА:
   Член 1
   Част 1 от приложение III към Директива 76/768/ЕИО се изменя в съответствие с приложението към настоящата директива.
   Член 2
   Държавите-членки предприемат всички необходими мерки, за да гарантират, че продуктите, които не отговарят на изискванията на настоящата директива, няма да бъдат продавани или предоставяни на крайния потребител след 16 февруари 2009 г.
   Член 3
   1.   Държавите-членки приемат и публикуват най-късно до 16 август 2008 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 16 ноември 2008 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.

      Съставено в Брюксел на 15 февруари 2008 година.

            За Комисията

         Günter VERHEUGEN

            Заместник-председател

      (1)  ОВ L 262, 27.9.1976 г., стр. 169. Директива, последно изменена с Директива 2007/67/ЕО на Комисията (ОВ L 305, 23.11.2007 г., стр. 22).

      (2)  ОВ 196, 16.8.1967 г., стр. 1. Директива, последно изменена с Директива 2006/121/ЕО на Европейския парламент и на Съвета (ОВ L 396, 30.12.2006 г., стр. 850).

      ПРИЛОЖЕНИЕ
      В част 1 от приложение III към Директива 76/768/ЕИО се добавя следната информация относно глиоксал:

                     Референтен номер

                     Вещество

                     Ограничения

                     Начин на употреба и предпазни мерки, които следва да се отпечатват на етикета

                     Поле на приложение и/или употреба

                     Максимално допустима концентрация в завършения козметичен продукт

                     Други ограничения и изисквания

                     а

                     б

                     в

                     г

                     д

                     е

                     „102

                     Глиоксал
                     Glyoxal (INCI)
                     CAS № 107-22-2
                     EINECS № 203-474-9

                     100 mg/kg“


title: Директива 2006/51/ЕО на Комисията от 6 юни 2006 година за изменение с цел адаптиране към техническия прогрес на приложение I към Директива 2005/55/ЕО на Европейския парламент и на Съвета, и на приложения IV и V към Директива 2005/78/ЕО относно изискванията, прилагани по отношение на бордовите системи за контрол на емисиите на превозните средства и освобождаването на двигателите, работещи с газТекст от значение за ЕИП.

text:
Важна правна забележка

|

32006L0051

Официален вестник n° L 152 , 07/06/2006 стр. 0011 - 0021

		20060606Директива 2006/51/ЕО на Комисиятаот 6 юни 2006 годиназа изменение с цел адаптиране към техническия прогрес на приложение I към Директива 2005/55/ЕО на Европейския парламент и на Съвета, и на приложения IV и V към Директива 2005/78/ЕО относно изискванията, прилагани по отношение на бордовите системи за контрол на емисиите на превозните средства и освобождаването на двигателите, работещи с газ(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 70/156/ЕИО на Съвета от 6 февруари 1970 г. относно сближаване на законодателствата на държавите-членки по отношение на типовото одобрение на моторни превозни средства и техните ремаркета [1], и по-специално член 13, параграф 2, второ тире от нея,като взе предвид Директива 2005/55/ЕО на Европейския парламент и на Съвета от 28 септември 2005 г. за сближаване на законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства и емисиите на газообразни замърсители от бензинови двигатели, зареждани с гориво от природен газ или втечнен нефтен газ, използвани в превозните средства [2], и по-специално член 7 от нея,като има предвид, че:(1) Директива 2005/55/ЕО е една от специалните директиви, свързана с процедурата по типово одобрение, въведена с Директива 70/156/ЕИО.(2) Директива 2005/78/ЕО на Комисията от 14 ноември 2005 г. за прилагане на Директива 2005/55/ЕО на Европейския парламент и на Съвета за сближаване на законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства и емисиите на газообразни замърсители от бензинови двигатели, зареждани с гориво от природен газ или втечнен нефтен газ, използвани в превозните средства и за изменение на приложения I, II, III, IV и VI към нея, въведе мерки за изменение и прилагане, свързани с издръжливостта на системите за контрол на емисиите, с правилното функциониране за определен период и със системите за бордова диагностика (СБД) за новите двигатели на тежкотоварните камиони, както и за двигателите на новите тежкотоварни камиони.(3) За да се вземе предвид техническият прогрес, понастоящем е необходимо в настоящата директива да бъдат включени повишени изисквания относно проверката на условията на работа, неизправностите и демонстриране на ефективността на системата за контрол на емисиите към момента на типовото одобрение.(4) Необходимо е да се следи функционирането на системата за контрол на емисиите да не бъде възпрепятствано чрез стратегия на неефективност.(5) Двигателите, работещи с газ, не използват системи за преработка на отработените газове, нито технологии за селективна каталитична редукция, за да отговарят на настоящите стандарти по отношение на емисиите на NOx. Поради това на този етап се преценява, че двигателите, работещи с газ, и превозните средства, които работят с газ, трябва да бъдат освободени от изискванията, за да се осигури правилното функциониране на устройствата за контрол на емисиите от NOx. Освобождаването може да бъде анулирано, ако бъдат взети предвид други фази на емисиите.(6) Имайки предвид изложеното по-горе, е необходимо да се промени датата на влизане в сила на точки 6.5.3, 6.5.4 и 6.5.5 от приложение I към Директива 2005/55/ЕО в случай на нови типови одобрения.(7) Комисията възнамерява да преразгледа пределните стойности, определени за системата за бордова диагностика (СБД), за да ги приведе в съответствие с напредъка на технологиите.(8) Директива 2005/55/ЕО и Директива 2005/78/ЕО поради това следва да бъдат съответно изменени.(9) Предвидените разпоредби в настоящата директива са съобразени със становището на Комитета за адаптиране към техническия прогрес, учреден на основание член 13, параграф 1 от Директива 70/156/ЕИО,ПРИЕ НАСТОЯЩАТА ДИРЕКТИВА:Член 1Приложение I към Директива 2005/55/ЕО се изменя в съответствие с приложение I към настоящата директива.Член 2Приложение IV към Директива 2005/78/ЕО се изменя в съответствие с приложение II към настоящата директива.Член 31. Държавите-членки въвеждат в сила и публикуват законовите, подзаконовите и административните разпоредби, необходими за да се съобразят с настоящата директива, най-късно до 8 ноември 2006 г. Те информират незабавно Комисията за текста на тези разпоредби, както и таблицата на съответствието между тези разпоредби и настоящата директива.Държавите-членки прилагат тези разпоредби от 9 ноември 2006 г. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 4Настоящата директива влиза в сила на третия ден след публикуването ѝ в Официален вестник на Европейския съюз.Член 5Адресати на настоящата директива са държавите-членки.Съставено в Брюксел на 6 юни 2006 година.За КомисиятаGünter VerheugenЗаместник-председател[1] ОВ L 42, 23.2.1970 г., стр. 1. Директива, последно изменена с Директива 2006/28/ЕО на Комисията (ОВ L 65, 7.3.2006 г., стр. 27).[2] ОВ L 275, 20.10.2005 г., стр. 1. Директива, последно изменена с Директива 2005/78/ЕО на Комисията (ОВ L 313, 29.11.2005 г., стр. 1).--------------------------------------------------20060606ПРИЛОЖЕНИЕ IИЗМЕНЕНИЯ НА ДИРЕКТИВА 2005/55/ЕОПриложение I се изменя, както следва:1. Точка 2.1 се изменя, както следва:a) Определението за "стратегия на неефективност" се заменя със следния текст:""Стратегия на неефективност" означава:- стратегия ДСКЕ (допълнителна стратегия за контрол на емисии), която намалява ефективността на контрола върху емисиите, свързан със стратегия ОСКЕ (основната стратегия за контрол на емисии), при условие на нормално функциониране или експлоатация на превозното средство,- стратегия ОСКЕ, която прави разлика между функциониране според изискванията на стандартизирано изпитване за типово одобрение и другите начини на функциониране, и осигурява намаляване в по-малка степен на емисиите при условия, които реално не са включени в приложимите изпитвателни процедури за типово одобрение, или- стратегия СБД (система за бордова диагностика), или стратегия за контрол на емисиите, която прави разлика между функциониране според изискванията на стандартизирано изпитване за типово одобрение и другите начини на функциониране, и осигурява по-ниско ниво на възможност за контрол върху емисиите (по отношение на времетраене и точност) при условия, които реално не са включени в приложимите изпитвателни процедури за типово одобрение;"б) В определението за "режим на постоянни емисии по подразбиране" изразът "режим на постоянни емисии по подразбиране" се заменя с "режим на емисии по подразбиране";c) Добавя се следното ново определение:""Система за контрол на емисии" означава система, която осигурява нормалната работа на устройствата за контрол на NOx (денитрификация), монтирани в двигателната система в съответствие с разпоредбите на точка 6.5 от приложение I."2. В точка 6.1.5.6, второ тире изразът "режим на постоянни емисии по подразбиране" се заменя с "режим на емисии по подразбиране".3. Точка 6.5 се заменя със следния текст:"6.5. Изисквания за осигуряване на нормална работа на устройствата за контрол на NOx (денитрификация)6.5.1. Общи положения6.5.1.1. Тази точка се прилага към всички двигателни системи с компресионно запалване независимо от използваната технология с цел спазване на пределните стойности на емисиите, посочени в таблиците на точка 6.2.1.6.5.1.2. Дати за прилаганеИзискванията на точки 6.5.3, 6.5.4 и 6.5.5 се прилагат от 9 ноември 2006 г. за новите типови одобрения и от 1 октомври 2007 г. за всички регистрации на нови превозни средства.6.5.1.3. Всяка двигателна система, която влиза в обхвата на изискванията на настоящата точка, се проектира, изработва и инсталира така, че да е в състояние да отговаря на тези изисквания по време на целия срок на експлоатация на двигателя.6.5.1.4. Точната информация за функционалните работни параметри на двигателна система, влизаща в обхвата на настоящата точка, се предоставя от производителя в приложение II.6.5.1.5. В своето заявление за типово одобрение, ако двигателната система изисква реагент, производителят трябва да укаже характеристиките на всички реагенти, консумирани от всяка система за последваща обработка на отработени газове, например тип и концентрации, работни температури, позоваване на международни стандарти и т. н.6.5.1.6. Като се имат предвид изискванията, определени в точка 6.1., всяка двигателна система, която влиза в обхвата на настоящата точка, трябва да запазва функцията си за емисионен контрол при всички условия на функциониране, нормално присъщи на територията на Европейския съюз, особено при ниски околни температури.6.5.1.7. За целите на типовото одобрение производителят доказва пред техническата служба, че за двигателните системи, които изискват реагент, няма емисия на амоняк, която да превишава средна стойност 25 ppm по време на прилагания изпитвателен цикъл за определяне на емисиите.6.5.1.8. При двигателните системи, които изискват реагент, всеки отделен реагентен резервоар, инсталиран отделно на превозното средство, трябва да включва устройство, което позволява вземане на проба от всеки флуид, съдържащ се в резервоара. Точката за вземане на проби трябва да бъде леснодостъпна, без да се налага използване на специален инструмент или устройство.6.5.2. Изисквания относно обслужването6.5.2.1. Производителят предоставя или следи да бъдат предоставени на всички собственици на нови тежкотоварни превозни средства или на нови двигатели за тежкотоварни превозни средства писмени инструкции, в които се посочва, че ако системата за контрол на емисиите на превозното средство не функционира правилно, водачът ще бъде осведомен зa проблема от индикатора за неизправност (ИН), след което двигателят ще работи с понижени технически характеристики.6.5.2.2. В инструкциите трябва да посочват изискванията за правилната експлоатация и обслужване на превозните средства, включително при необходимост използваните реагенти за еднократна употреба.6.5.2.3. Инструкциите трябва да са написани на разбираем нетехнически език и да са на езика на страната, в която новото тежкотоварно превозно средство или новият двигател за тежкотоварно превозно средство са продадени или регистрирани.6.5.2.4. В инструкциите трябва да се посочва дали реагентите за еднократна употреба трябва да бъдат презаредени от оператора на превозното средство между нормалните периоди на обслужване и да се указва вероятният разход на реагент в зависимост от типа на новите тежкотоварни превозни средства.6.5.2.5. В инструкциите трябва да се посочва дали употребата и презареждането с реагент за еднократна употреба, отговарящ на точните спецификации, когато те са указани, са задължителни, за да може превозното средство да отговаря на сертификата за съответствие, издаден за този тип превозно средство или за този тип двигател.6.5.2.6. В инструкциите трябва да се съдържа предупреждение, че използването на превозно средство, което не консумира изисквания реагент, който може да бъде необходим за намаляване на емисиите от замърсители, може да се счита за престъпно деяние, въз основа на което да бъде отменено всяко предимство, предоставено при закупуване или експлоатиране на превозното средство в държавата по регистрация или в друга страна, в която превозното средство се използва.6.5.3. Контрол на емисиите от NOx (денитрификация) на двигателната система6.5.3.1. Неизправното функциониране на двигателната система по отношение на контрола на емисиите от NOx (например поради липса на един от необходимите реагенти, неизправен дебит на рециркулация на отработени газове (EGR) или деактивиране на EGR) се определя чрез контролиране нивото на NOx от сензори, разположени в изходящия поток на отработените газове.6.5.3.2. Когато нивото на азотни оксиди (NOx) в изходящия поток на отработени газове надвиши с повече от 1,5 г/кВтч пределната стойност, посочена в приложение I, точка 6.2.1, таблица 1, водачът трябва да получи информация за това чрез задействането на индикатора за неизправност (ИН), указан в точка 3.6.5 от приложение IV към Директива 2005/78/ЕО.6.5.3.3. Освен това за срок не по-малък от 400 дни или 9600 часа работа на двигателя в паметта се запазва неизтриваем код за грешка в съответствие с изискванията на точка 6.5.3.2 от приложение IV към Директива 2005/78/ЕО, посочващ причината, поради която определените в горната точка нива са били надвишени.Причините за наднормените нива на NOx трябва като минимум и в зависимост от случая да бъдат определени в случай на празен резервоар на реагент, прекъсване на дозирането на реагента, недостатъчно качество на реагента, много ниска консумация на реагент, неправилен EGR-дебит или деактивиране на EGR. Във всички останали случаи производителят има право да изобрази следния неизтриваем код за грешка "high NOx — root cause unknown".6.5.3.4. Когато нивото на азотни оксиди надвишава пределните стойности на СБД, посочени в таблицата на член 4, параграф 3, ограничителят на въртящ момент намалява работните характеристики на двигателя съгласно разпоредбите на точка 6.5.5 по начин, който трябва да се възприеме ясно от водача на превозното средство. Когато се задейства ограничителят на въртящ момент, водачът продължава да бъде предупреждаван съгласно изискванията на точка 6.5.3.2 и в паметта трябва да се запише неизтриваем код в съответствие с разпоредбите на точка 6.5.3.3.6.5.3.5. Когато двигателят използва EGR без никаква друга система за последваща обработка на емисиите от азотни оксиди, производителят може да използва друг алтернативен метод, който отговаря на изискванията на точка 6.5.3.1 за определяне на нивото на азотните оксиди. По време на типовото одобрение производителят трябва да докаже, че алтернативният метод предлага същата бързина и точност при измерване на нивото на азотните оксиди, както е предвидено в изискванията на точка 6.5.3.1 и че той поражда същите последици като описаните в точки 6.5.3.2, 6.5.3.3 и 6.5.3.4.6.5.4. Контрол на реагента6.5.4.1. При превозни средства, които налагат употребата на реагент, за да отговорят на изискванията от настоящата точка, водачът трябва да се информира за нивото на реагент в бордовия резервоар чрез специална механична или електронна индикация на бордното табло на превозното средство. Тя трябва да включва предупреждение, когато нивото на реагент се понижи:- под 10 % от капацитета на резервоара или по-висок процент по избор на производителя, или- под нивото, съответстващо на разстоянието, което може да се измине с наличното гориво в резервоара, определено от производителя.Индикаторът за реагента се поставя в непосредствена близост до показателя за ниво на горивото.6.5.4.2. В съответствие с изискванията на точка 3.6.5 от приложение IV към Директива 2005/78/ЕО водачът трябва да получи информация, ако резервоарът с реагент се изпразни.6.5.4.3. Когато резервоарът с реагент се изпразни, изискванията на точка 6.5.5 се прилагат в допълнение към изискванията на точка 6.5.4.2.6.5.4.4. Всеки производителя има право да избере дали да спазва изискванията на точки от 6.5.4.5 до 6.5.4.12 като алтернатива на изискванията на точка 6.5.3.6.5.4.5. Двигателните системи трябва да включват средства, позволяващи да се определи дали в превозното средство има флуид, отговарящ на характеристиките на реагента, които са обявени от производителя и записани в приложение II към настоящата директива.6.5.4.6. Когато флуидът в резервоара за реагент не отговаря на минималните изисквания, обявени от производителя в приложение II към настоящата директива, се прилагат допълнителните изисквания на точка 6.5.4.12.6.5.4.7. Двигателните системи трябва да включват средства за определяне на разхода на реагент и за осигуряване на външен достъп до информацията относно разхода.6.5.4.8. Информацията за средния разход на реагент и средния предписан разход на реагент, необходим за двигателната система или за последния пълен период от четиридесет и осем часа работа на двигателя, или за период от време, необходимо за предписан разход на реагент от минимум 15 литра, като се взема предвид по-дългият от двата периода, трябва да са е достъпна чрез серийния порт на стандартния диагностичен конектор, посочен в точка 6.8.3 от приложение IV към Директива 2005/78/ЕО.6.5.4.9. За да се контролира разходът на реагент, трябва да се следят най-малко следните параметри на двигателя:- нивото на реагента в бордовия резервоар на превозното средство,- дебитът на реагента или впръскването на реагента в технически най-близката възможна точка на впръскване в системата за последваща обработка на отработените газове.6.5.4.10. Всяко отклонение с повече от 50 % на средния разход на реагент и на средния предписан разход на реагент от двигателната система за периода, определен в точка 6.5.4.8, води до прилагане на мерките, посочени в точка 6.5.4.12.6.5.4.11. В случай на прекъсване на дозирането на реагента се прилагат мерките по точка 6.5.4.13. Това не се изисква, когато такова прекъсване е поискано от устройството за контрол на двигателя (ECU), тъй като емисиите са такива, че не е необходимо никакво дозиране на реагент, при условие че производителят ясно е уведомил компетентните органи за наличието на такова положение.6.5.4.12. Всяка открита неизправност, свързана с точки 6.5.4.6, 6.5.4.10 или 6.5.4.11, предизвиква същите последици в същата последователност като отбелязаните в точки 6.5.3.2, 6.5.3.3 или 6.5.3.4.6.5.5. Мерки за предотвратяване на намеса в системите за последваща обработка на отработени газове6.5.5.1. Всяка двигателна система, влизаща в обхвата на разпоредбите на настоящата точка, включва ограничител на въртящ момент, който алармира водача за това, че двигателната система или превозното средство работи неправилно, като го насърчава да отстрани незабавно неизправността.6.5.5.2. Ограничителят на въртящ момент се задейства, когато превозното средство остане неподвижно за първи път, след като възникнат условията, посочени в точки 6.5.3.4, 6.5.4.3, 6.5.4.6, 6.5.4.10 или 6.5.4.11.6.5.5.3. Когато ограничителят на въртящ момент сработи, въртящият момент на двигателя не трябва в никакъв случай да надвишава постоянна стойност от:- 60 % от максималния въртящ момент на двигателя за превозните средства от категория N3 > 16 тона, M1 > 7,5 тона, M3/III и M3/B > 7,5 тона,- 75 % от максималния въртящ момент на двигателя за превозните средства от категория N1, N2, N3 ≤ 16 тона, 3,5 < M1 ≤ 7,5 тона, M2, M3/I, M3/II, M3/A и M3/B ≤ 7,5 тона.6.5.5.4. Изискванията относно документацията и ограничителя на въртящия момент са изложени в точки от 6.5.5.5 до 6.5.5.8.6.5.5.5. Изготвя се подробна писмена информация за функционалните характеристики на системата за контрол на емисиите и ограничителя на въртящ момент съгласно изискванията относно документацията, предвидени в точка 6.1.7.1, буква б). По-специално, производителят е длъжен да съобщи информация за използваните алгоритми от устройството за контрол на двигателя (ECU) при измерване на концентрацията на NOx по отношение на специфичната емисия на азотни оксиди (в г/кВтч) при изпитване ETC в съответствие с изискванията на точка 6.5.6.5.6.5.5.6. Ограничителят на въртящ момент се деактивира, ако условията за неговото задействане вече не са налице. Ограничителят не трябва да се деактивира автоматично, без да се отстрани причината за неговото задействане.6.5.5.7. Ограничителят на въртящ момент не трябва да може да бъде деактивиран с помощта на превключвател или с инструмент, използван при поддръжката.6.5.5.8. Ограничителят на въртящ момент не може да влиза в състава на оборудването на двигатели или превозни средства, използвани в армията, спасителните служби, пожарните служби и линейките. Единствено производителят на двигателя или превозното средство има право да извършва постоянно деактивиране и този тип двигател трябва да бъде специално обозначен във фамилията двигатели с цел да се улесни идентифицирането му.6.5.6. Условия за функциониране на системата за контрол на емисиите6.5.6.1. Системата за контрол на емисиите трябва да функционира:- при всяка околна температура в диапазона от 266 K до 308 K (—7 °C до 35 °C),- при всяка надморска височина под 1600 м,- при температури на охладителната течност на двигателя над 343 K (70 °C).Настоящата точка не се прилага по отношение на контрола на нивото на реагента в резервоара, когато наблюдението се осъществява при всички работни условия.6.5.6.2. Системата за контрол на емисиите може да бъде деактивирана, когато е задействана стратегия на нарушена ефективност и се предизвиква намаляване на въртящия момент, надвишаващо посочените в точка 6.5.5.3 нива за съответната категория превозни средства.6.5.6.3. Ако е задействан режим на неизправност по отношение на нивото на емисиите, системата за контрол на емисиите трябва да остане в оперативен режим на работа и да отговаря на разпоредбите на точка 6.5.6.5.6.4. Неправилното функциониране на устройствата за контрол на NOx се открива в рамките на период от четири изпитателни цикъла на СБД (системата за бордова диагностика) съгласно определението в точка 6.1 от допълнение 1 от приложение IV към Директива 2005/78/ЕО.6.5.6.5. Използваните алгоритми от устройството за контрол на двигателя (ECU) за измерване ефективната концентрация на азотни оксиди по отношение на специфичната емисия на азотни оксиди (в г/кВтч) при изпитване ETC не се считат като стратегия на нефективност.6.5.6.6. Когато стратегия ДСКЕ, одобрена от компетентния орган, отговарящ за типовото одобрение съгласно изискванията на точка 6.1.5, стане оперативна, всяко увеличаване на NOx, дължащо се на действието на ДСКЕ, може да бъде приложено към съответното ниво на NOx, посочено в точка 6.5.3.2. В тези случаи влиянието на ДСКЕ върху праговите стойности на NOx трябва да бъде описано съгласно изискванията на точка 6.5.5.5.6.5.7. Неизправност на системата за контрол на емисиите6.5.7.1. Системата за контрол на емисиите трябва да бъде наблюдавана с цел откриване на електрически повреди и сваляне или деактивиране на всеки датчик, който възпрепятства системата да диагностицира увеличаването на емисиите съгласно изискванията на точка 6.5.3.2 и точка 6.5.3.4.Датчиците, които могат да нарушат капацитета за диагностиране, например са датчиците, които измерват директно концентрациите на азотни оксиди, качеството на уреята, дозирането на реагента, нивото на реагента, разхода на реагент или EGR-дебита (на рециркулация на отработените газове).6.5.7.2. Когато се потвърди повреда в системата за контрол на емисиите, водачът незабавно получава информация за това чрез задействането на индикатора за предупреждение съгласно точка 3.6.5 от приложение IV към Директива 2005/78/ЕО.6.5.7.3. Ограничителят на въртящ момент се активира в съответствие с точка 6.5.5, ако повредата не бъде коригирана в рамките на петдесет часа работа на двигателя.Периодът, посочен в първа алинея, се намалява на тридесет и шест часа, считано от указаните дати в член 2, параграфи 7 и 8.6.5.7.4. Когато системата за контрол на емисиите открие изчезване на повредата, кодът за грешка, свързан с тази повреда, може да бъде изтрит от паметта на системата, с изключение на случаите, посочени в точка 6.5.7.5, и ограничителят на въртящ момент в зависимост от случая се деактивира в съответствие с точка 6.5.5.6.Кодовете за грешка, свързани с определена повреда в системата за контрол на емисиите, не трябва да могат да се изтриват от паметта на системата с помощта на някакъв инструмент за анализ.6.5.7.5. Когато елементи на системата за контрол на емисиите се свалят или деактивират в съответствие с изискванията на точка 6.5.7.1, в паметта се запазва неизтриваем код за грешка съгласно точка 3.9.2 от приложение IV към Директива 2005/78/ЕО за срок не по-малък от 400 дни или 9600 часа работа на двигателя.6.5.8. Демонстриране на системата за контрол на емисиите6.5.8.1. В рамките на заявлението за типово одобрение, предвидено в точка 3, производителят трябва да направи демонстрация на съответствието с изискванията по настоящата точка чрез провеждане на изпитвания върху динамометричен стенд за двигатели съгласно разпоредбите на точки от 6.5.8.2 до 6.5.8.7.6.5.8.2. Съответствието на фамилия двигатели със СБД с разпоредбите на настоящата точка може да бъде доказано чрез тестване на системата за контрол на емисиите на един от членовете на фамилията (базов двигател), при условие че производителят докаже на компетентния орган, отговарящ за типовото одобрение, че системите за контрол на емисиите са едни и същи за цялата фамилия.Това демонстриране може да се извърши с предоставяне на компетентните органи, отговарящи за типовото одобрение, на елементи като алгоритми, функционални анализи и др.Базовият двигател се избира съвместно от производителя и компетентния орган, отговарящ за типовото одобрение.6.5.8.3. Изпитванията на системата за контрол на емисиите включват следните три етапа:Избиране:Органът, отговарящ за типовото одобрение, избира една неправилна операция на устройството за контрол на NOx или една неизправност на системата за контрол на емисиите от списък с неправилните операции, предоставен от производителя.Окачествяване:Ефектът от неправилното функциониране се валидира, като върху изпитвателен стенд за двигатели се измерва нивото на NOx в рамките на един изпитвателен цикъл ETC.Демонстриране:Реагирането на системата (намаляване на стойностите на въртящия момент, задействане на индикатора за предупреждение, и т. н.) се демонстрира, като двигателят работи в продължение на четири изпитвателни цикъла на СБД.6.5.8.3.1. По отношение на етапа избиране производителят предоставя на компетентния орган, отговарящ за типовото одобрение, описание на стратегиите за контрол, прилагани за откриване на потенциално неправилното функциониране на устройствата за контрол на NOx и на потенциалните неизправности на системата за контрол на емисиите, които предизвикват или активиране на ограничителя на въртящ момент или активиране само на индикатора за предупреждение.Типични примери за неправилно функциониране са празен резервоар за реагент, неправилно функциониране, водещо до прекъсване на дозирането на реагента, недостатъчно качество на реагента, неправилно функциониране, водещо до ниска консумация на реагент, неправилен дебит на рециркулация на отработените газове (EGR) или деактивиране на EGR.Компетентният орган, отговарящ за типовото одобрение, трябва да избере от списъка най-малко две и най-много три примера за неправилно функциониране на устройството за контрол на NOx или за неизправност на системата за контрол на емисиите.6.5.8.3.2. За етап окачествяване емисиите на NOx се измерват по време на изпитвателен цикъл ETC съгласно разпоредбите от допълнение 2 от приложение III. Резултатът от изпитването ETC служи за определяне на начина, по който системата за контрол на емисиите от азотни оксиди трябва да реагира по време на процедурата по демонстриране (намаляване на стойностите на въртящия момент и/или включване на индикатора за предупреждение). Повредата трябва да бъде симулирана, така че нивото на NOx да не надвишава с повече от 1 г/кВ пределните стойности, посочени в точка 6.5.3.2 или точка 6.5.3.4.Окачествяване на емисиите не се изисква в случай на празен резервоар за реагент или при демонстриране на повреда в системата за контрол на емисиите.Ограничителят на въртящ момент се деактивира по време на етап окачествяване.6.5.8.3.3. По време на етап демонстриране двигателят трябва да работи в продължение на най-много четири изпитвателни цикъла на СБД.Не трябва да има други повреди освен тези, които са предмет на демонстрирането.6.5.8.3.4. Преди започване на изпитвателната последователност, предвидена в точка 6.5.8.3.3, системата за контрол на емисиите се поставя в позиция "без повреда".6.5.8.3.5. В зависимост от избраното ниво на NOx системата трябва да задейства индикатора за предупреждение и при необходимост ограничителя на въртящ момент в даден момент преди края на изпитвателната последователност за откриване на нередност. Тази изпитвателна последователност може да бъде прекратена, когато системата за контрол на емисиите от NOx реагира правилно.6.5.8.4. Когато системата за контрол на емисиите се основава най-вече върху наблюдение на нивото на азотни оксиди от датчици, поставени в потока от отработените газове, производителят може да избере да контролира пряко определени функционални възможности на системата (например прекъсване на дозирането, затворен клапан за рециркулация на отработените газове (EGR), които позволяват да се определи дали изискванията са изпълнени. В този случай е необходимо да се демонстрира функционалността на избраната система.6.5.8.5. Нивото на намаляване на въртящия момент чрез ограничителя на въртящ момент в съответствие с разпоредбите на точка 6.5.5.3 трябва да бъде одобрено в рамките на общото одобрение на техническите характеристики на двигателя съгласно Директива 80/1269/ЕИО на Съвета. За процедурата по демонстриране производителят трябва да докаже на компетентния орган, отговарящ за типовото одобрение, правилното функциониране на ограничителя на въртящ момент в устройството за контрол на двигателя (ECU). Не е необходимо измерването на въртящия момент да се извършва многократно по време на демонстрацията.6.5.8.6. Като алтернатива на разпоредбите на точки от 6.5.8.3.3 до 6.5.8.3.5 демонстрирането на системата за контрол на емисиите и на ограничителя на въртящ момент може да се извърши върху едно превозно средство. Превозното средство се управлява по път или на полигон за изпитания, като се избират режими на неправилно функциониране или неизправности в системата за контрол на емисиите, за да се докаже, че индикаторът за предупреждение и ограничителят на въртящ момент се активират в съответствие с разпоредбите на точка 6.5, и по-специално с разпоредбите на точки 6.5.5.2. и 6.5.5.3.6.5.8.7. Ако в паметта на компютъра трябва да бъде записан неизтриваем код за грешка в съответствие с разпоредбите на точка 6.5, демонстрационната последователност трябва да удовлетворява следните три условия:- да има възможност да се потвърди чрез инструмента за анализ на СБД присъствието в паметта на компютъра на СБД на съответния неизтриваем код за грешка, описан в точка 6.5.3.3, и да се докаже пред компетентния орган, отговарящ за типовото одобрение, че инструментът за анализ не може да изтрива този код,- да има възможност да се потвърди времетраенето на изпитвателната последователност за откриване на нередност и активирането на индикатора за предупреждение чрез разчитането на неизтриваемия запис на работните часове на двигателя, посочен в точка 3.9.2 от приложение IV към Директива 2005/78/EО и да се докаже пред компетентния орган, отговарящ за типовото одобрение, невъзможността за неговото изтриване чрез инструмента за анализ,- от страна на компетентния орган, отговарящ за типовото одобрение, да бъдат одобрени конструктивните елементи, които показват, че тази неизтриваема информация се съхранява в съответствие с изискванията на точка 3.9.2 от приложение IV към Директива 2005/78/ЕО за срок не по-малък от 400 дни или 9600 часа работа на двигателя."--------------------------------------------------20060606ПРИЛОЖЕНИЕ ІІИЗМЕНЕНИЯ НА ДИРЕКТИВА 2005/78/ЕО1. Приложение IV се изменя, както следва:а) в точка 3.6.4 изразът "режим на постоянни емисии по подразбиране" се заменя с "режим на емисии по подразбиране";б) в точка 3.7, втори параграф изразът "режим на постоянни емисии по подразбиране" се заменя с "режим на емисии по подразбиране";в) точка 3.8.3. се заменя със следния текст:"3.8.3. В случай на активиране на ИН (индикатора за неизправност), предизвикано от неправилното функциониране на двигателната система във връзка с устройството за контрол на NOx (денитрификация) или при неправилен разход и неправилно дозиране на реагент, ИН може да бъде приведен в предходното си състояние, ако не са налице условията, посочени в точки 6.5.3, 6.5.4 и 6.5.7 от приложение I към Директива 2005/55/EО.";г) точка 3.9.2. се заменя със следния текст:"3.9.2. От 9 ноември 2006 г. за новите типови одобрения и от 1 октомври 2007 г. за всички регистрации, ако се генерира неизтриваем код за грешка съгласно точки 6.5.3 или 6.5.4 от приложение І към Директива 2005/55/EC, системата за бордова диагностика трябва да съхранява запис от кода за грешка и запис на броя на часовете, през които двигателят е работил по време на активиран ИН, за период от поне 400 дни или 9600 часа работа на двигателя.Всеки код за грешка от този тип, както и съответните часове работа на двигателя по време на активиран ИН, не трябва да могат да се изтриват с помощта на външен диагностичен уред или друг инструмент, както е указано в точка 6.8.3 от настоящото приложение."2. Приложение V се изменя, както следва:а) точка 2 се замества със следния текст:"2. Пример за приложение на разпоредбите на настоящата директива и на Директива 2005/55/ЕО за третото типово одобрение (без разширение към днешна дата), отговарящо на датата на заявление B1 със СБД етап 1, издадено от Великобритания:e11*2005/55*2005/78B*0003*00";б) точка 3 се замества със следния текст:"3. Пример за приложение на разпоредбите на Директива 2005/55/ЕО и на изменение на Директива 2006/51/ЕО за второ разширение на четвъртото типово одобрение, отговарящо на датата на заявление B2 със СБД етап 2, издадено от Германия:e1*2005/55*2006/51F*0004*02";в) добавя се следната нова точка 4:"4. Таблица, указваща буквените знаци, което трябва да се използват в зависимост от различните дати на прилагане, посочени в Директива 2005/55/ЕО:Буква | Ред [1] | СБД етап 1 [2] | СБД етап 2 | Дълготрайност и срок на експлоатация | Контрол на NOx [3] |A | A | — | — | — | — |B | B1(2005) | ДА | — | ДА | — |C | B1(2005) | ДА | — | ДА | ДА |D | B2(2008) | ДА | — | ДА | — |E | B2(2008) | ДА | — | ДА | ДА |F | B2(2008) | — | ДА | ДА | — |G | B2(2008) | — | ДА | ДА | ДА |H | C | ДА | — | ДА | — |I | C | ДА | — | ДА | ДА |J | C | — | ДА | ДА | — |K | C | — | ДА | ДА | ДА |[*] В съответствие с таблица I, точка 6 от приложение I към Директива 2005/55/ЕО.[**] В съответствие с член 4 от Директива 2005/55/ЕО двигателите, работещи с газ, са изключени от СБД етап 1.[***] В съответствие с точка 6.5 от приложение I към Директива 2005/55/ЕО."--------------------------------------------------


title: Директива 2008/18/ЕО на Европейския парламент и на Съвета от 11 март 2008 година за изменение на Директива 85/611/ЕИО на Съвета относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК), по отношение на изпълнителните правомощия, предоставени на Комисията

text:
               19.3.2008

               BG

               Официален вестник на Европейския съюз

               L 76/42

      ДИРЕКТИВА 2008/18/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за изменение на Директива 85/611/ЕИО на Съвета относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК), по отношение на изпълнителните правомощия, предоставени на Комисията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 47, параграф 2 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 85/611/ЕИО на Съвета (3) предвижда приемането на определени мерки в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията (4).

               (2)

               Решение 1999/468/ЕО беше изменено с Решение 2006/512/ЕО, което въведе процедурата по регулиране с контрол за приемането на мерки от общ характер, предназначени да изменят несъществени елементи от основен акт, приет в съответствие с процедурата, предвидена в член 251 от Договора, включително чрез заличаването на някои от тези елементи или чрез допълването на акта с нови несъществени елементи.

               (3)

               В съответствие с декларацията на Европейския парламент, Съвета и Комисията (5) относно Решение 2006/512/ЕО, за да бъде процедурата по регулиране с контрол приложима по отношение на актовете, които са приети в съответствие с процедурата, предвидена в член 251 от Договора, и които вече са в сила, те трябва да бъдат приведени в съответствие с приложимите процедури.

               (4)

               На Комисията следва да бъдат предоставени правомощия за приемане на мерките, необходими за изпълнението на Директива 85/611/ЕИО, чрез приемането на технически изменения за изясняване на определенията, за да се гарантира еднообразното прилагане на посочената директива в цялата Общност, както и за привеждане на терминологията и основните определения в съответствие с последващите актове за ПКИПЦК и свързаните с тях въпроси. Тъй като тези мерки са от общ характер и са предназначени да изменят несъществени елементи от Директива 85/611/ЕИО, те трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

               (5)

               Директива 85/611/ЕИО следва да бъде съответно изменена.

               (6)

               Тъй като измененията на Директива 85/611/ЕИО, внесени с настоящата директива, са от технически характер и засягат единствено процедурата на комитета, те не изискват транспониране в националното законодателство на държавите-членки. Следователно не е необходимо да се предвиждат разпоредби в този смисъл,

         ПРИЕХА НАСТОЯЩАТА ДИРЕКТИВА:
   Член 1
   Изменения
   Членове 53а и 53б от Директива 85/611/ЕИО се заменят със следното:

      „Член 53a
      Комисията приема технически изменения на настоящата директива в следните области:

                  а)

                  изясняване на определенията с цел да се гарантира еднообразното прилагане на настоящата директива в рамките на Общността;

                  б)

                  привеждане на терминологията и на формулировката на определенията в съответствие с последващите актове относно ПКИПЦК и свързаните с тях въпроси.

            Тези мерки, предназначени да изменят несъществени елементи от настоящата директива, се приемат в съответствие с процедурата по регулиране с контрол, посочена в член 53б, параграф 2.
      Член 53б
      1.   Комисията се подпомага от Европейския комитет по ценни книжа, създаден с Решение 2001/528/ЕО на Комисията (6).
      2.   При позоваване на настоящия параграф се прилагат член 5а, параграфи 1—4 и член 7 от Решение 1999/468/ЕО, като се вземат предвид разпоредбите на член 8 от него.

   Член 2
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Член 3
   Адресати
   Адресати на настоящата директива са държавите-членки.

      Съставено в Страсбург на 11 март 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 45.

      (2)  Становище на Европейския парламент от 10 юли 2007 г. (все още непубликувано в Официален вестник) и решение на Съвета от 3 март 2008 г.

      (3)  ОВ L 375, 31.12.1985 г., стp. 3. Директива, последно изменена с Директива 2005/1/ЕО на Европейския парламент и на Съвета (ОВ L 79, 24.3.2005 г., стр. 9).

      (4)  ОВ L 184, 17.7.1999 г., стp. 23. Решение, изменено с Решение 2006/512/ЕО (ОВ L 200, 22.7.2006 г., стp. 11).

      (5)  ОВ С 255, 21.10.2006 г., стр. 1.

      (6)  ОВ L 191, 13.7.2001 г., стp. 45. Решение, изменено с Решение 2004/8/ЕО (ОВ L 3, 7.1.2004 г., стр. 33).“.